Presa din Italia, anunț despre Dennis Man: "Este cel mai important jucător al Parmei!"
Dennis Man traversează o perioadă foarte bună la Parma.
Românul este aproape să promoveze cu echipa în Serie A.
În presă s-a scris despre ofertele pe care le are Man, dar Giovanni Becali a precizat că nu este nimic oficial.
Recent, jurnaliștii italieni au scris despre viitorul atacantului.
"În ultimele săptămâni, au circulat zvonuri că mai multe cluburi de top sunt interesate de Dennis Man. Acesta a reușit, în sfârșit, să se exprime la cote înalte și a stârnit interesul mai multor cluburi. La Terni au fost prezenți observatori de la Borussia Dortmund, dar și Napoli ar fi interesată de jucător.
În momentul de față însă, Man este cel mai important jucător al Parmei și intenția clubului este să continue cu el. Înainte de anunțul reînnoirii va trebui însă să așteptăm promovarea", au notat cei de la ParmaLive.
5 milioane de euro este cota de piață a lui Man, potrivit Transfermarkt